Butch Cassidy and the Sundance Kid

Butch Cassidy and the Sundance Kid (euskaraz "Butch Cassidy eta Sundance Kid") 1969ko George Roy Hill estatubatuar zinema zuzendariaren filma bat da.

Bertan Mendebalde Urrunan aski ezagunak ziren Butch Cassidy (Paul Newman) eta Harry Longabaugh "Sundance Kid" (Robert Redford) bidelapurren istorioa kontatzen da, bai eta heuren ustezko Boliviarako ihesaldia ere. Bertan entzun daitekeen Raindrops Keep Fallin' on My Head abestiak sekulako ospea bereganatu zuen.

Filmak lau Oscar Sari irabazi zituen: Argazkigintza onenaren Oscar Saria, Jatorrizko soinu banda onenaren Oscar Saria, Jatorrizko abesti onenaren Oscar Saria eta Jatorrizko gidoi onenaren Oscar Saria.

2003an Ameriketako Estatu Batuetako Kongresuaren Liburutegiak Ameriketako Estatu Batuetako Filmen Erregistro Nazionalan bildu zuen, "kulturalki, historikoki, edo estetikoki nabarmena" baitzen.

 Argumentua 

Butch Cassidy (Paul Newman) eta Sundance Kid (Robert Redford) Wyoming estatuan jardun ohi duen bidelapur talde batetako buruzagiak dira, Talde Basatia, alegia. Taldeak ezaugarri nagusi bat du, heuren biktimak ez dituela hiltzen. Butch antolatzailea da, Sundance aldiz ekintza gizona. Halere, garai batean basatia eta legerik gabea zen Mendebalde Urruna zibilizatzen hacia da, eta taldeak tren baten lapurreta egiten ari denean, heuren atzetik doan gizon armatuez osatutako talde batekin topo egiten dute. Butch eta Sundancek mendi, ibai eta herrietan barna heuren jarraitzaileetatik ozta-ozta ihes egitea lortzen dute. Azkenean haiengandik ihes egitea lortzen dutenean, zortez Sundancen neskalaguna den Ettaren (Katharine Ross) etxean babes hartu eta Butchi ideia bat bururatuko zaio: Boliviara joatea.

 Aktoreak 
 Paul Newman: Butch Cassidy
 Robert Redford: Sundance Kid
 Katharine Ross: Etta Place
 Strother Martin: Percy Garris
 Henry Jones: Bike Salesman
 Jeff Corey: Bledsoe
 George Furth as Woodcock sheriffa
 Cloris Leachman: Agnes
 Ted Cassidy: Harvey Logan
 Kenneth Mars: Marshal
 Donnelly Rhodes: Macon
 Jody Gilbert: Treneko emakume handikotea
 Timothy Scottas: Berriemalea
 Don Keefer: Suhiltzailea
 Charles Dierkop: Flat Nose Curry
 Pancho Córdova: Bankuko zuzendaria
 Nelson Olmsted: Argazkilaria

 Soinu Banda 
 The Sundance Kid
 Raindrops Keep Fallin' on My Head
 Not Goin' Home Anymore
 South American Getaway
 On A Bicycle Built For Joy
 Come Touch The Sun
 The Old Fun City
 Not Goin' Home Anymore (reprise)

 Kanpo estekak 
 Butch Cassidy and the Sundance Kid filmaren IMDBko fitxa irakurgai 

Kategoria:George Roy Hillek zuzendutako filmak
Kategoria:Ameriketako Estatu Batuetako filmak
Kategoria:Jatorrizko gidoi onenaren Oscar Saria irabazi duten filmak
Kategoria:Argazkigintza onenaren Oscar sariaren irabazleak
Kategoria:Jatorrizko soinu banda onenaren Oscar Saria irabazi duten filmak
Kategoria:Jatorrizko abesti onenaren Oscar Sariaren irabazleak
Kategoria:Western filmak
Kategoria:Banku lapurreta filmak
Kategoria:Ekintza filmak
Kategoria:Wyomingen girotutako filmak
Kategoria:Bolivian girotutako filmak
Kategoria:1969ko filmak
Kategoria:Zuzendari Onenaren BAFTA saria duten filmak
Kategoria:Adiskidetasunari buruzko filmak